
L’Alberg Marista de Planoles/ Toses-Nevà, esta situat arran del torrent Cornet . Aquest torrent és un curs d’aigua protegit i pertany al espai natural protegit – PEIN, anomenat “UBAGUES DE LA VALL DEL RIGARD “, espai que té una extensió de 114,23 Ha.  ( Decret 328/92, Butlletí DOGC número 1714 data 1/3/93 ). Tota la finca pertany al paratge Cornet, que és una d’aquestes ubagues.

Aquest torrent divideix, més a dalt, en dues bandes l’espai natural protegit anomenat SERRA 

       DE MONTGRONY : la de Planoles ( amb 356,05 Ha ) i la de Toses ( amb 370,84 Ha ).

EXCURSIÓ A LA FONT DE LA VENA  

Mapes MONTGRONY  i PUIGMAL  ( Ed. Alpina )

Des de RENFE-PLANOLES baixar cap el riu de la vall ( riu Rigard ) pel camí que condueix al Camp de Futbol del poble. Al costat d'aquest lloc hi ha una palanca de ferro per travessar-ho. S'arriba a una casa de fusta. Des d'aquesta casa, pujant més o menys 200 metres pel camí d'accés a la mateixa s'arriba a la Font de la Vena, situada a la dreta del camí. ( 30 min).


De tornada, es pot anar pujant pel camí fins a la carretera de ciment que condueix a Can Gasparó. Preneu-la, baixant, passeu el pont de Can Patxó sobre el riu Rigard i seguiu la carretera que passant al costat de la Depuradora d'aigües residuals i de Cal Renegat, condueix a l'Estació de RENFE.1 h

EXCURSIÓ A NEVÀ
Mapes MONTGRONY  i PUIGMAL  ( Ed. Alpina )
Dirigir-se a l’Alberg Marista ( 1100 m alt.). 

Hi ha ara dues opcions:
1. PER A CLIENTS DEL ALBERG MARISTA 

AL seu costat dret pujar escales que inicien una bonica travessia a través del Bosc Infla. Es puja passant al costat del dipòsit d'aigua i senyals blancs en els arbres us aniran guiant en els llocs que pugui haver dubte. Els possibles senyals verds que poguessin veure us conduïxen igualment bé. S'arriba a un bon camí que va baixant fins al riu de Nevà. Passar aquest riu com es pugui i després de creuar un petit prat s'accedeix a un camí que puja al poble ( 1232 m alt.). Fins a aquí 2 h ( anant a poc a poc). 
Es pot tornar, baixant pel mateix camí fins al riu de Nevà i sense creuar el riu seguir per aquest camí fins a la carretera, que us conduirà baixant a la pista d'accés a MARISTES. 45 min.
2. PER AL PÚBLIC EN GENERAL
 Abans de prendre la pujada a l’ALBERG MARISTA, situar-se en la zona de contenidors i pal transformador del ALBERG MARISTA. Des d'aquí pujar per la zona del tallafocs uns 75 metres fins al tronc d'un pi gruixut tombat, abans del senyal de perill d'incendi.. Prendre a continuació, cap a la dreta,  un desviament molt senyalitzat amb pintura groga, Es comença aquí una agradable travessia pel Bosc Infla, per sender més o menys horitzontal i en el seu tram final es va pujant fins a arribar a l'itinerari que ve de l’ALBERG MARISTA. 
Seguint després els senyals blancs, cap a la dreta, s'arriba a un bon camí que va baixant fins al riu de Nevà. Passar aquest riu com es pugui i després de creuar un petit prat s'accedeix a un camí que puja al poble ( 1232 m alt.). Fins a aquí 2 h ( anant a poc a poc). 
Es pot tornar, baixant pel mateix camí fins al riu de Nevà i sense creuar el riu seguir per aquest camí fins a la carretera, que us conduirà, baixant, al pas a nivell del tren . 1 h. 

DESCOBERTA DE PLANÈS-PLANOLES

Mapes MONTGRONY  i PUIGMAL  ( Ed. Alpina )

Des de RENFE-PLANOLES dirigir-se cap a Planès pujant pel camí que surt al costat esquerre de la Cantina. S'arriba a la Font de la Serreta. Continueu pujant pel carrer que enllaça Planoles amb Planès i al següent trencall preneu cap a l'esquerra un carrer on baixant uns 75 metres trobareu la finca artística amb innombrables motius ornamentals, al·legòrics, etc., creats amb soldadures de ferro, que no dubtem us agradarà contemplar i admirar. 30 min.


Torneu cap a dalt, pugeu pel nucli antic de Planés fins a la Pl. del Poble; després arribareu a la Font dels Burros. Si preneu el Camí de Fornells ( alquitranat estiu-2003 ), a uns 200 m trobareu una capelleta dedicada a Sant Antoni. Bonica vista de la vall del Rigard. Preneu el camí que surt cap a la dreta, una mica més a dalt de l'anterior i a uns 200 m arribareu a la famosa Església Romànica. 30 min.


Podeu anar baixant cap a Planoles pel carrer més ample. A la part més baixa d'aquest carrer trobareu a la dreta unes pistes de tennis i a la esquerra l'àrea de la Piscina del poble, amb els jardins a on es celebra cada any, per festes, el ball de la piscina ( 3r diumenge d'agost ), que és l'atracció de moltes persones de tot arreu. 15 min.


Ara toca pujar cap el poble de Planoles i al seu nucli trobareu la Pl. Consistorial, l'Església Romànica i la Pl. del Casino amb l'àrea lúdica infantil i el Polisportiu a l'aire lliure. 30 min.


Des del Casino caminant pel carrer Andreu Ylla en uns minuts arribareu al indret de la Font de la Serra  on trobareu: font amb taula i bancs; arran d'un torrent  hi ha taules, barbacoes i font; la llenya portar-la vosaltres perquè allí no hi trobareu. Des d'aquí en uns 20 min., travessant altra vegada el poble i baixant per unes escales,  arribareu a l'Estació de RENFE. 

EXCURSIÓ A CAL GASPARÓ – CASA VELLA

Mapes MONTGRONY  i PUIGMAL  ( Ed. Alpina )
  
Des de RENFE-PLANOLES dirigir-se a l'Alberg Marista ( 1100 m alt. ) per la carretera de Nevà. Al arribar a una gran corba , travessar el riu Rigard per una palanca de fusta i de seguida arribareu a l'Alberg; passant per davant, al costat de la piscina travesseu el torrent Cornet ( que dona nom a aquest paratge ) per una palanca de ferro. Aquest torrent separa el terme de Planoles del de Toses-Nevà. Desprès preneu un corriol que va pujant a la part superior del prat on s'aprecia una senyal blanca en un pi aïllat . 20 min.


Anar pujant pel gran bosc de pins seguint les senyals blanques que condueixen primer cap a l’esquerra i desprès cap a dalt  fins que arribareu a un camí de terra transitable per camions; deixar les senyals blanques i continueu cap a l’esquerra  per aquest camí ; de seguida arribareu a Cal Gasparó i Casa Vella ( 1250 m alt. ).  50 min.


Des de Cal Gasparó es baixa per una pista de ciment. A uns 50 metres , al costat dret de la pista hi ha la font de les Petaques . S’arriba de seguida a Cal Robei ( en la corba ) i així, baixant, vigileu que hi ha un trencall cap a l’esquerra  ( accessible a cotxes ) que si ho preneu trobareu ens uns minuts la font de la Vena ( costat esquerre ) i a uns 200 metres d’aquesta, la palanca de ferro per travessar el riu Rigard. 30 min.  Des d’aquí se puja en 15 min a RENFE.
EXCURSIÓ A CAL BALDRIC

Mapes MONTGRONY  i PUIGMAL  ( Ed. Alpina )

Des de RENFE-PLANOLES dirigir-se a l'Alberg Marista ( 1100 m alt. ) per la carretera de Nevà. Al arribar a una gran corba , travessar el riu Rigard per una palanca de fusta i de seguida arribareu a l'Alberg; passant per davant, a la zona superior de la piscina travesseu el torrent Cornet ( que dona nom a aquest paratge ) per una palanca de ferro. Aquest torrent separa el terme de Planoles del de Toses-Nevà. Desprès preneu un corriol que va pujant a la part superior del prat on s'aprecia una senyal blanca en un pi aïllat . 20 min.


Anar cap a l’esquerra pujant pel gran bosc de pins seguint les senyals blanques que condueixen cap al Coma Armada. Però no és aquesta l'excursió. Per tant, al arribar a un camí transitable per camions, deixar les senyals blanques i continueu cap a la dreta per aquest camí sense deixar-lo i arribareu a Cal Baldric ( 1375 m alt ) ( antiga casa de pagès ). 1 h 45 min.


Continueu el camí, baixant, cap a Nevà. De Nevà seguiu baixant per una pista de terra que surt a la dreta de la carretera, fins l'última corba de la mateixa i des d'allí tornareu a RENFE per aquesta carretera. 1h 15 min.
EXCURSIÓ A VENTOLÀ
Mapes MONTGRONY  i PUIGMAL  ( Ed. Alpina )
Des de RENFE-PLANOLES aneu per davant de la Cantina al pas a nivell; travessar-lo i preneu carretera cap a l’esquerra, direcció del veïnat de Les Casetes . Font de la Boixa. 20 min.

Des de les Casetes pugeu cap a la N-152. 10 min

Travesseu aquesta carretera ( Ull viu ! ) i seguir pel camí cimentat ( cimentat a l’any 2008 ) que comença a l’altre costat de la carretera que us conduirà, desprès de deixar a l’esquerra el trencall del Serrat,  fins el veïnat del Solar, format per les masies de Cal Bondia, Cal Picola i Cal Bianya. 20 min. i 1 km de la N-152.

 A partir d’aquí es segueix el camí,  pujant contínuament ( 120 m de desnivell ) i passant per davant d’una antiga cabanya de pastors arribareu  a  Ventolà ( 1320 m alt.). 35 min. i 1,20 km.
 De tornada és aconsellable el mateix itinerari.

PLANOLES - SANT ANTONI – RIBES

Mapes MONTGRONY  i PUIGMAL  ( Ed. Alpina )

Des de RENFE-PLANOLES, passant per davant de la Cantina, desprès del pas a nivell preneu a l'esquerra la carretera que baixa; passareu davant de Cal Renegat, de la Depuradora i arribareu a un trencall; preneu cap a la dreta i passareu el pont de Cal Patxó; després preneu cap a l'esquerra pista cimentada que porta a Campelles; a l'entrada del poble trobareu un beuredor ( 1320 m alt.). 2 h.


A la zona del beuredor hi ha un trencall, preneu el camí de l'esquerra que us portarà cap a al camí de Sant Antoni, que és cimentat ( 1260 m alt. ). Trobareu allí l'Ermita, Hostatgeria ( Refugi ),  zona d'acampada ( clausurada ) , monument a F. Rodríguez de la Fuente, repetidors de TV, aigua. 45 min

Des de Sant Antoni podeu baixar directament a Ribes pel corriol que hi ha, de molta pendent, ben marcat i molt transitat, que en mitja horeta us portarà a la font que hi ha a la zona de l'Hotel Sant Antoni de Ribes ( 915 m alt. ), al costat de la N-152. Des d'aquí, seguint la N-152 cap a baix arribareu a RENFE-RIBES en 10 min. 

EXCURSIÓ A LA RODA DE MOLÍ
Mapa  MONTGRONY ( Ed. Alpina )

( En construcció... Propera aparició )
EXCURSIÓ AL COMA ERMADA, CIM DE  PLA DE PUJALS I PEDRA PICADA

Mapa MONTGRONY ( Ed. Alpina )


Des de RENFE-PLANOLES dirigir-se a l'Alberg Marista ( 1100 m alt. ) per la carretera de Nevà. Al arribar a una gran corba , travessar el riu Rigard per una palanca de fusta i de seguida arribareu a l'Alberg; passant per davant, a la zona superior de la piscina travesseu el torrent Cornet ( que dona nom a aquest paratge ) per una palanca de ferro. Desprès preneu un corriol que va pujant a la part superior del prat on s'aprecia una senyal blanca en un pi aïllat . 20 min.


Anar cap a l’esquerra, pujant pel gran bosc de pins seguint les senyals blanques que us guiaran en la pujada molt forta fins que trobeu un camí ( 1270 m alt. ), ben fet,  transitable per camions. 30 min.


Camineu, cap a la dreta,  25 metres per aquest camí i trieu trencall a l’esquerra, pugeu poc a poc i arribareu fins a un prat més o menys horitzontal. Respecteu els fils que limiten el pas dels animals. 5 min.


Vorejar aquest prat ( respecteu els filferros ), pugeu bosc a dalt, al costat esquerre d'una roca. Passeu un filat i després d'una baixadeta arribareu a un gran prat; aquí bonica vista panoràmica: Al nord, el Puigmal; a l'oest, Cal Baldric i més lluny Dòrria; a l'est, el Taga; al sud, el Cogulló. 30 min.


Des de la part més alta d'aquest prat ( l'últim que trobareu ), seguiu pujant pel costat dret del mont Cogulló ( que està totalment cobert de pins ), per camí ben marcat i senyalitzat fins que arribareu a un filat important ( pals tractats anticorrupció ) que separa el terme de Planoles del de Nevà.  Esteu a Coll Roig ( 1713 m alt ) ( Coll del Cogulló ), que separa el Cogulló ( 1798 m alt. ) del Coma Ermada ( 1996 m alt.). 1 h.


Seguiu aquest filat fins que és discontinu, per on podreu passar del terme de Nevà al de Planoles. Esteu sobre un búnquer i a uns 50 metres d'un bon brollador d'aigua que es fica a un beuredor. 20 min.


Seguint diagonalment cap a l'esquerra, arribareu amb facilitat al Coll del Coma Ermada ( 1872 m alt.) ( o Coll de la Covil ). 30 min.


Des d'aquest coll, seguint un filat cap a la dreta, ( el filat separa el terme de Gombrèn del de Planoles ) , carenant i pujant, arribareu fàcilment al cim del Coma Ermada ( 1996 m ), al Cim de Pla de Pujals ( 2055 m alt. ) i al Pedra Picada ( 2006 m alt. ). Boniques vistes del Pedraforca, Puigmal, Pic Carlit, Montserrat, etc. 45 min.

   EXCURSIÓ AL REFUGI CORRAL BLANC
Mapa PUIGMAL ( Ed. Alpina ) 


De RENFE-PLANOLES pujar al nucli urbà del poble. Enfront de la carnisseria ( Casa Cosp ) es puja pel carrer de la Font, per on transcorre també el GR-11 ( senyalitzat blanc-vermell ). En realitat cal seguir el GR-11 fins el Refugi Forestal. Els distints llocs per on es passa són:

Carrer de la Font; creuar N-152 ( Ull viu ! ) ; Solivent ; Càmping Can Fosses; pujada per una drecera; arribareu a la carretera (alquitranat nou juliol’2003 ); després d’una corba molt tancada, atenció a la drecera ( costat esquerre). En la zona del Refugi Forestal ( Corral Blanc ) ( Refugi guardat, Tel. 626274395 ) ( 1815 m alt.) hi ha taules, barbacoes, font. 2 h. 


El només fet de fer aquesta excursió val la pena sobretot si se segueix la carretera forestal fins el Collet de les Barraques ( 1895 m alt. ) , on s'acaba ( 800 metres a partir del refugi ). Excel·lent vista del Puigmal i voltants. 


Hi ha diverses variants complementàries: 


a/ Seguint el GR-11 des del Collet de les Barraques , es passa la graella; es segueix per camí horitzontal fins una prada ( Pla de les Barraques ) i des d'aquesta es va baixant paulatinament fins la font de l’Home Mort ( 1820 m alt. )( al costat esquerre del torrent d’Estremera; per tant cal creuar-lo ). Bonic lloc; font vauclusiana . 45 min. Se segueix després baixant paulatinament fins a Queralbs ( 1220 m alt. ). 45min.


 b/ Seguint el GR-11 des del Collet de les Barraques, es passa la graella; es segueix per camí horitzontal fins una prada ( Pla de les Barraques ) i des d'aquesta es va baixant a poc a poc fins la font de l’Home Mort ( al costat esquerre del torrent d’Estremera, per tant cal creuar-lo ). 45 min. A partir d'aquesta font pujar cap a la dreta ( terreny de marmotes ), arribant a altura a poc a poc i per bon sender s'accedeix a Fontalba ( 2074 m alt. ). 1 h 30 min.  I de Fontalba a Núria ( 1960 m alt.). 1 h 30 min. 


c/ La Font de l’Home Mort és el punt de sortida per a activitats espeleològiques com són l'exploració de les Coves de l’Home Mort ( 1950 m alt. ) i de Les Encantades ( 2240 m alt. ). 


d/ També, pujant per la riba del torrent d’Estremera a partir de la Font de l’Home Mort es pot superar la vall d'origen glaciar, arribant a la carena i després cap a la dreta, per pista francesa més o menys horitzontal – bonica vista de la Cerdanya - fins el tram final, de roca descomposta, per on accedim al Puigmal ( 2913 m alt. ). 4 h. 


e/ Des del Collet de les Barraques, que és on s’acaba la carretera, a 800 m del refugi, parteix un filat que separa el terme de Planoles del de Queralbs. Pujant pel costat de Planoles seguint el filat hi ha una sender claríssim, que no té pèrdua i condueix al Puig de Dòrria ( 2547 m alt. ) i al Pas dels Lladres ( 2531 m alt. ) ( o Coll de Queralbs ) ; se segueix cap a la dreta per la carena pirinenca ( per pista francesa més o menys horitzontal )- boniques vistes de la Cerdanya - fins el tram final, de roca descomposta, per on accedim al Puigmal ( 2913 m alt. ). 4 h. ( Per aquí seria possible pujar del Coll de les Barraques al Puigmal, fins i tot amb boira intensa ). Des del cim, es pot baixar a Núria, seguint l'itinerari clàssic passant per Coma de l’ Embut ( Pluviòmetre ). 2h 30 min.
EXCURSIÓ AL SANTUARI DE MONTGRONY

Mapa MONTGRONY ( Ed. Alpina )


Des de RENFE-PLANOLES dirigir-se a l'Alberg Marista per la carretera de Nevà. Al arribar a una gran corba , travessar el riu Rigard per una palanca de fusta i de seguida arribareu a l'Alberg; passant per davant, a la zona superior de la piscina travesseu el torrent Cornet ( que dona nom a aquest paratge ) per una palanca de ferro. Aquest torrent separa el terme de Planoles del de Toses-Nevà. Desprès preneu un corriol que va pujant a la part superior del prat on s'aprecia una senyal blanca en un pi aïllat . 20 min.


Anar a l’esquerra,  pujant pel gran bosc de pins seguint les senyals blanques que us guiaran en la pujada molt forta fins que trobeu un camí, ben fet, transitable per camions. 30 min.


Camineu 25 metres, cap a la dreta, per aquest camí i tomar trencall a l’esquerra, pugeu poc a poc i arribareu fins a un prat més o menys horitzontal. Respecteu els fils que limiten el pas dels animals. 5 min.


Vorejar aquest prat ( respecteu els filferros ), pugeu bosc a dalt, al costat esquerre d'una roca. Passeu un filat i després d'una baixadeta arribareu a un gran prat; aquí bonica vista panoràmica: Al nord, el Puigmal; a l'oest, Cal Baldric i més lluny Dòrria. 30 min.


Des de la part més alta d'aquest prat ( l'últim que trobareu ), seguiu pujant pel costat dret del mont Cogulló ( 1798 m alt. ) ( que està totalment cobert de pins ), per camí ben marcat i senyalitzat fins que arribareu a un filat important ( pals tractats anticorrupció ) que separa el terme de Planoles del de Nevà.  Sou a Coll Roig ( 1713 m alt. ) ( Coll del Cogulló ), que separa el Cogulló del Coma Ermada . 1 h.


Seguiu aquest filat fins que és discontinu, per on podreu passar del terme de Nevà al de Planoles. Esteu sobre un búnquer i a uns 50 metres d'un bon brollador d'aigua que es fica a un beuredor. 20 min.

           Seguint diagonalment, arribareu amb facilitat al Coll del Coma Ermada ( 1872 m alt. ) ( o Coll de la Covil ). 30 min.


Travesseu el filat que separa el terme de Planoles del de Gombrèn, continueu per l'altra vessant cap a baix ( tot és gespa ) fins que trobeu una font amb beuredor de tones metàl·lics ( 1800 m alt. ). 10 min.


A partir d'ara les senyals blanques us aniran guiant conjuntament amb altres grogues, avançant horitzontalment pel vessant dret, fins a altra font. Seguiu el corriol que us anirà portant, baixant poc a poc fins a cabana de pastor i  corral d'ovelles a on una mica més a baix, a esquerra, hi ha una font. A partir d'aquí a les senyals blanques i grogues s'afegeixen senyals roges. Continueu baixant sense problemes fins a un collet ( 1600 m alt. ) a on podreu triar entre dues opcions:


a/ Seguir les senyals blanques, grogues i roges, que us conduiran , baixant, fins a la carretera de Gombrèn. Seguir per ella cap a l'esquerra i de seguida arribareu a una bifurcació: El camí de la dreta us conduirà fins al Santuari ( 1400 m alt. )( Ermita de la Verge, Hostatgeria, Restaurant, Bar, Església de Sant Pere ).


b/ Seguir les senyals blanques que pel trencall de l'esquerra us aniran guiant, bosc a baix, fins una pista forestal. Seguiu per aquesta pista cap a baix i a uns 100 metres trobareu el Refugi Forestal i font. Des del Refugi Forestal  surt un corriol que condueix pel marge esquerre del torrentet fins al Santuari. Però a uns 100 metres del Refugi s'arriba a una bifurcació i per tant, pots optar per anar al Santuari pel camí més adient i complert: pugeu pel corriol de l'esquerra fins a la part més alta del cingle, a on trobareu l'ermita de Sant Pere ( 1510 m alt. ) i des d'allí, per unes escales, baixeu a l'ermita de Ntra. Sra. de Montgrony.  Del Coll del Coma Ermada fins al Santuari, tot baixada, 1 h.

La tornada la podeu fer pel mateix camí de l'anada o bé podeu baixar per sender, molt marcat, fins a Gombrèn ( 870 m alt. ). Des d'aquí, caminant, fins a RENFE-CAMPDEVANOL.

ALBERG MARISTA   17535 PLANOLES ( GIRONA ) 

